แม่บ้านกลั้นใจ หยิบ 200 ซื้อลอตเตอรี่ 2 ใบ เฮลั่น ได้คืน 12 ล้าน 
ตื่นเต้นกันทั้งหมู่บ้าน ผัวเมียชาวสูงเม่น จ.แพร่ รับโชค 12 ล้าน เผยพ่อค้าเอารางวัลใหญ่มาให้ถึงบ้าน บอกปกติไม่ค่อยได้ซื้อ แต่วันนั้นถามหาเลขที่บ้าน ดันมี 2 ใบ เลยตัดสินใจซื้อแก้เคล็ดหลังโดนพายุถล่ม 2 รอบ   ,เวลา 09.00 น.วันที่ 2 พ.ย. ผู้สื่อข่าวได้เดินทางไปยังบ้านเลขที่ 75/2 บ้านวังวน หมู่ 3 ต.สบสาย อ.สูงเม่น จ.แพร่ หลังจากทราบว่ามีเจ้าของบ้านถูกรางวัลที่ 1 งวดวันที่ 1 พ.ย.62 พบที่บ้านที่ มีญาตินับสิบคนมาร่วมแสดงยินดีกับครอบครัวนี้,ทราบชื่อผู้โชคดีคือ นายประทีป สายทองอายุ 60 ปี นางสมพร สายทอง อายุ 58 ปี เจ้าของบ้าน ได้นำเอาสลากกินแบ่ง จำนวน 2 ใบ เป็นเลข 967375 งวดที่ 42 ชุดที่ 11 เงินรางวัลที่ 12 ล้านบาท มาให้ญาติๆ ได้ชมเป็นขวัญตา,นางสมพร เผยกับผู้สื่อข่าวว่า ปกติไม่ค่อยได้ซื้อหวย ลำพังเงินจะใช้ก็ไม่ค่อยมี แต่ที่ซื้อ คือ เมื่อ 2 วันก่อน มีพ่อค้าขายหวยเข้ามาบ้าน ตนอยู่ใต้ถุนบ้าน พ่อค้าเข้ามาถามว่าซื้อไหม ตนก็เลยถามว่าเลขที่บ้านมีไหม 75 พ่อค้าบอกว่า มี 2 ใบ ตนจึงขึ้นไปดูเงิน แล้วลงมา ขอซื้อทั้ง 2 ใบเลย 200 บาท,ที่อยากซื้อเลขที่บ้าน ก็เพราะว่า บ้านของตนเกิดพายุพัดเอาหลังคาปลิวทั้งหลัง มาแล้วสองรอบ ล่าสุดเมื่อไม่กี่เดือนมานี้ ประกอบกับ อาทิตย์ที่แล้วก็ฝันว่าบ้านเจอพายุอีก เลยอยากซื้อ แต่ถ้าพ่อค้าไม่เข้ามาถามขายให้ถึงบ้านก็คงไม่ซื้อ นับว่า พ่อค้านำโชคมาให้ถึงบ้าน,ด้านนายประทีป สามี เผยว่า ตอนนี้ไปแจ้งความไว้เป็นหลักฐานแล้ว แต่ยังไม่ได้ไปขึ้นเงิน เพราะต้องรอเวลาที่จะไปขึ้นเงิน ส่วนเงินทั้งหมด ยังไม่ได้วางแผนอะไร แต่ก่อนอื่นคงเอาไปใช้หนี้ให้หมดก่อน เพราะมีหนี้ ธ.ก.ส และหนี้อื่นๆ อยู่ จากนั้นค่อยมาว่ากันว่าจะเอายังไง อีกอย่างก็ยังดีใจตื่นเต้นวางแผนอะไรไม่ถูก ส่วนอาชีพเดิม ทำนาทำไร่ทำสวน ก็คงทำต่อไป,ผู้สื่อข่าวรายงานว่า ที่จังหวัดแพร่ จากสถิติ การถูกรางวัลที่ 1 ตั้งแต่ต้นปีเป็นต้นมา พบว่า มีชาวจังหวัดแพร่ ถูกติดต่อกันมาแทบทุกงวด แม้บางรายไม่เปิดเผย บางรายก็ยอมให้ข่าวแต่เป็นที่รู้กัน ทำให้มีการพูดกันมากว่า จังหวัดแพร่นั้น ยึดรางวัลที่ 1 ไว้ได้ทุกงวด
ตื่นเต้นกันทั้งหมู่บ้าน ผัวเมียชาวสูงเม่น จ.แพร่ รับโชค 12ล้าน เผยพ่อค้าเอารางวัลใหญ่มาให้ถึงบ้านบอกปกติไม่ค่อยได้ซื้อ แต่วันนั้นถามหาเลขที่บ้าน ดันมี 2 ใบ เลยตัดสินใจซื้อแก้เคล็ดหลังโดนพายุ
หวย,ช่าวเด่น,ถูกหวย,ถูกรางวัลที่1,ถูก12ล้าน แพร่,ข่าวทั่วไป